| Sistem 24 Jam | Sistem 12 Jam |
| --- | --- |
| 00:00 | 12:00tengah malam(pangkal hari) |
| 01:00 | 1:00 pagi |
| 02:00 | 2:00 pagi |
| 03:00 | 3:00 pagi |
| 04:00 | 4:00 pagi |
| 05:00 | 5:00 pagi |
| 06:00 | 6:00 pagi |
| 07:00 | 7:00 pagi |
| 08:00 | 8:00 pagi |
| 09:00 | 9:00 pagi |
| 10:00 | 10:00 pagi |
| 11:00 | 11:00 pagi |
| 12:00 | 12:00 p.m.\*tengah hari |
| 13:00 | 1:00 tengah hari |
| 14:00 | 2:00 petang |
| 15:00 | 3:00 petang |
| 16:00 | 4:00 petang |
| 17:00 | 5:00 petang |
| 18:00 | 6:00 petang |
| 19:00 | 7:00 malam |
| 20:00 | 8:00 malam |
| 21:00 | 9:00 malam |
| 22:00 | 10:00 malam |
| 23:00 | 11:00 malam |
| 24:00 | 12:00
(tengah malam)(hujung hari) |
| \* Rujuk "Perbezaan penyataantengah hari dan tengah malam" |

**Jam 24 jam** merupakan amalan penjagaan waktu yang mana sehari menjangkau dari tengah malam ke tengah malam dan terbahagi kepada 24 jam yang ditandai oleh jam-jam yang berlalu sejak tengah malam, dari 0 hingga 23. Sistem ini adalah yang paling laris digunakan di dunia pada masa kini, dan juga piawaian antarabangsa (ISO 8601) untuk notasi waktu. Dalam amalan perubatan, jam 24 jam umumnya digunakan dalam pendokumenan jitu untuk mengelakkan sebarang kekaburan berkenaan peristiwa-peristiwa dalam sejarah perubatan seseorang pesakit. Ia juga dikenali ramai sebagai ***military time*** (waktu tentera) or ***astronomical time*** (waktu astronomi) di Amerika Syarikat, Kanada, dan beberapa negara lain yang masih dikuasai oleh jam 12 jam.

Keterangan
----------

Jangan tangan 24 jam Rusia untuk ekspedisi kutub dari 1969, buatan Raketa. Fenomena malam atau siang kutub memerlukan penggunaan sistem 24 jam sebagai ganti 12 jam.
Waktu ditulis secara notasi 24 jam dalam bentuk jj:mm (cth. 01:23) atau jj:mm:ss (cth. 01:23:45), yang mana jj (00 hingga 23) adalah bilangan jam genap yang berlalu sejak tengah malam, mm (00 hingga 59) adalah bilangan minit genap yang berlalu sejak jam genap yang terdahulu, dan ss (00 hingga 59) adalah bilangan saat sejak minit genap yang terdahulu. Apabila adanya saat lompat, nilai ss boleh menjangkau 60. Angka sifar depan dibubuh untuk bilangan jam di bawah 10. Walaupun tidak diwajibkan, tetapi sifar ini amat laris digunakan dalam aplikasi komputer yang mana spesifikasi memerlukannya (cth. ISO 8601).

Sejarah
-------

*Muka Jam Empat Mubaligh* (1443) oleh Paolo Uccello di Gereja Besar Firenze
Jam menara 24 jam di Venice yang memaparkan jam 1 hingg 12 dua kali
Sistem 24 jam sudah digunakan berkurun-kurun lamanya, khususnya oleh ahli sains, ahli astronomi, pengemudi, dan ahli horologi. Terdapat banyak contoh jam lama yang dibina dengan sistem 24 jam, termasuklah Orloj yang terkenal di Prague, dan jam pintu Shepherd di Greenwich.[*perlu rujukan*]

Di Persidangan Meridian Antarabangsa di 1884, Lewis M. Rutherfurd mengusulkan:

> 
> *That this universal day is to be a mean solar day; is to begin for all the world at the moment of mean midnight of the initial meridian, coinciding with the beginning of the civil day and date of that meridian; and is to be counted from zero up to twenty-four hours.*
> 
> 
> Bahawa hari semesta ini akan dijadikan hari suria min yang bermula pada ketika tengah malam min di meridian asal untuk seluruh dunia, berbetulan dengan bermulanya hari dan tarikh awam untuk meridian tersebut, dan dikira dari kosong hingga dua puluh empat jam.
> 
> 
> 

Resolusi ini diterima guna oleh persidangan tersebut.

Menurut laporan akhbar *Times* London pada 1886, jam 24 jam sudah pun digunakan untuk perkhidmatan keretapi Canadian Pacific Railway di Port Arthur.

Negara terawal yang memperkenalkan sistem 24 jam ke seluruh negara adalah Itali pada tahun 1893, disusuli pula oleh negara-negara lain: Perancis menerima gunanya pada tahun 1912 (tentera Perancis pada 1909), diikuti oleh Denmark (1916), dan Yunani (1917). Menjelang 1920, Sepanyol, Portugis, Belgium, dan Swiss telah beralih, diikuti oleh Turki (1925), dan Jerman (1927). Menjelang awal 1920-an, kebanyakan negara di Amerika Latin turut menerima pakai sistem 24 jam. Sesetengah perkhidmatan keretapi di India juga beralih sebelum meletusnya perang.

Pada Perang Dunia Pertama, Tentera Laut Diraja British menerima guna jam 24 jam pada 1915, diikuti tidak lama kemudian oleh tentera Berikat, dan akhirnya Tentera Darat British pada 1918. Angkatan tentera Kanada mula-mula menggunakan sistem 24 jam pada lewat 1917. Pada 1920, Tentera Laut AS adalah pertubuhan sulung di Amerika Syarikat yang menerima guna sistem 24 jam; Tentera Darat AS pula hanya merasmikan penggunaannya pada 1 Julai 1942 dalam Perang Dunia Kedua.

Rujukan
-------

1. ↑  Jam sifar sifar sepuluh
2. 1 2  Rujuk Common Locale Data Repository untuk data terperinci tentang notasi tarikh dan waktu yang diutamakan mengikut negara, serta tetapan lokal sistem pengendalian utama serta rencana Notasi tarikh dan waktu mengikut negara.
3. ↑  International Standard ISO 8601: Data elements and interchange formats – Information interchange – Representation of dates and times. International Organization for Standardization, 3rd ed. 2004.
4. ↑  Gloria D. Pickar (2011), Dosage Calculations, Cengage Learning, 537 pp. (p.60)
5. ↑  U.S. Government Printing Office, Style Manual. "salinan arkib". Diarkibkan daripada yang asal pada 2008-04-21. Dicapai pada 2013-07-12.CS1 maint: bot: original URL status unknown (link)
6. 1 2  "International Conference Held at Washington for the Purpose of Fixing a Prime Meridian and a Universal Day. October, 1884. Protocols of the proceedings". Project Gutenberg. 1884. Dicapai pada 30 November 2012.
7. ↑  *The Times*, 1886 October 2, p. 8.
8. 1 2 3  Memorandum CP 1721, "Report of the Committee upon the 24 hour method of expressing time", Edward Shortt, 1920 August 4
9. ↑  *The Times*: 1918 September 19, p. 3.
10. ↑  Dancocks, Daniel G. *Gallant Canadians: The Story of the 10th Canadian Infantry Battalion 1914–1919*
11. ↑  *The Pittsburgh Press*, 1942 July 19.

| * l
* b
* s
Ukuran dan piawaian waktu |
| --- |
| Subjek utama | 
* **Masa**
* Kronometri
* Turutan magnitud
* Metrologi

 |
| Piawaian antarabangsa | 
* **UTC**
* Ofset UTC
* UT
* ΔT
* DUT1
* IERS
* ISO 31-1
* ISO 8601
* Jam 12 jam
* Jam 24 jam
* Saat lompat
* TAI
* Waktu awam
* Waktu Bumi
* Waktu jimat siang
* Waktu Koordinat Geopusat
* Waktu Koordinat Baripusat
* Waktu suria
* Garisan Tarikh Antarabangsa
* Zon waktu

 |
| Piawaian lampau | 
* Waktu Dinamik Baripusat
* Waktu efemeris
* Waktu Min Greenwich
* Meridian Perdana

 |
| Masa dalam fizik | 
* Dekad kosmologi
* Dilasi masa
* Dilasi masa graviti
* Domain masa
* Epok Planck
* Kronon
* Masa dan ruang mutlak
* Masa diskret dan masa selanjar
* Masa Planck
* Masa wajar
* Ruang-masa
* Simetri T
* Teori kerelatifan
* Waktu koordinat
* Waktu selanjar

 |
| Horologi | 
* **Jam**
* Astrarium
* Jam air
* Jam atom
* Jam matahari
* Jam pasir
* Jam pasir marin
* Jam radio
* Jam tangan
* Komplikasi
* Kronometer marin
* Sejarah jam
* Persamaan masa

 |
| **Takwim** | 
* Astronomi
* Epak
* Ekuinoks
* Interkalasi
* Minggu tujuh hari
* Solstis
* Tahun lompat

* Qamari
* Qamari-suria
* Suria

* Gregorius
* Ibrani
* Islam
* Julius

 |
| Kaji purba dan kaji bumi | 
* Kaedah tentu umur
* Skala masa geologi
* Suruhanjaya Stratigrafi Antarabangsa

 |
| Kronologi astronomi | 
* Liukan
* Masa ikut bintang
* Skala masa nuklear
* Tahun galaksi

 |
| Unit masa | 
* Saat
* Minit
* Jam
* Hari
* Minggu
* Bulan
* Tahun
* Dekad
* Abad
* Alaf

 |
| Topik berkaitan | 
* Kronologi
* Kronometri mental
* Nilai masa wang
* Penjaga masa
* Waktu metrik
* Waktu sistem
* Tempoh

 |